Jämsän kaupunki **Opiskeluhuollon ohjausryhmän vuosikello**

Sivistystoimi

Kelhänkatu 3 1.8.2023

42100 Jämsä

# Opiskeluhuollon ohjausryhmän vuosikello

Kuvaus Jämsän opiskeluhuollon ohjausryhmän tehtävänä on opiskeluhuollon monialainen suunnittelu, kehittäminen, ohjaus ja arviointi sekä omavalvonnan koordinointi. Opiskeluhuollon ohjausryhmä linjaa ja yhdenmukaistaa Jämsän opetuksen ja koulutuksen järjestäjien opiskeluhuollon käytänteitä.

Opiskeluhuollon ohjausryhmän vuosikellon tarkoituksena on ohjata ja tarkentaa opiskeluhuollon ohjausryhmän lukuvuosittaista toimintaa. Vuosikello perustuu opiskeluhuoltoa ohjaavaan lainsäädäntöön, valtakunnallisiin linjauksiin sekä terveyden ja hyvinvoinnin edistämisen käytänteisiin. Lisäksi vuosikello perustuu opetuksen ja koulutuksen järjestäjien opiskeluhuoltosuunnitelmiin, suunnitelmallisesti ja yhdenmukaisesti valittuihin opiskeluhuollollisiin teemoihin sekä olemassa olevaan opiskeluhuollon ohjausryhmän lukuvuosittaiseen toimintaan.

Vuosikello otetaan käyttöön lukuvuoden 2023–24 aikana. Se liitetään osaksi Jämsän opetuksen ja koulutuksen järjestäjien opiskeluhuoltosuunnitelmia.

Liitteet Esiopetuksen opiskeluhuoltosuunnitelma

Perusopetuksen ja perusopetukseen valmistavan opetuksen opiskeluhuoltosuunnitelma

Lukion opiskeluhuoltosuunnitelma

Jämsän kristillisen kansanopiston opiskeluhuoltosuunnitelma

Opiskeluhuollon omavalvontasuunnitelma ja omavalvonnan tarkastuslistat

Jämsän perusopetuksen ja perusopetukseen valmistavan opetuksen lääkehoitosuunnitelma

Jämsän varhaiskasvatuksen ja esiopetuksen lääkehoitosuunnitelma

## Opiskeluhuollon ohjausryhmä

Opiskeluhuollon tavoitteena on hyvinvoivat oppilaat ja opiskelijat sekä oppilaitosyhteisö, joka tukee ja edistää oppimista ja hyvinvointia, ennaltaehkäisee ongelmia ja tarjoaa tukea mahdollisimman varhain. Hyvinvoiva oppilaitosyhteisö turvaa jokaiselle yhteenkuuluvuuden, osallisuuden ja kuulluksi tulemisen tunteen. Jämsän opiskeluhuollon ohjausryhmän tehtävänä on opiskeluhuollon monialainen suunnittelu, kehittäminen, ohjaus ja arviointi sekä omavalvonnan koordinointi. Jämsän opiskeluhuoltoryhmän ohjausryhmään kuuluu edustus esiopetuksesta, perusopetuksesta, lukiokoulutuksesta ja Jämsän Kristillisestä kansanopistosta sekä nuorisotoimesta, Keski-Suomen hyvinvointialueelta (sosiaalitoimi- sekä psykologi- ja kuraattoripalveluista) sekä Jämsän Terveys Oy:ltä (Pihlajalinna).

## Opiskeluhuoltoa ja opiskeluhuollon ohjausryhmän toimintaa ohjaavat tekijät

Oppilas- ja opiskelijahuoltolaki (L 1287/2013) määrittelee opiskeluhuollon valtakunnallisen seurantavastuun Terveyden ja hyvinvoinnin laitokselle yhdessä Opetushallituksen kanssa. Seurannan tavoitteena on tunnistaa erityisiä kehittämistarpeita ja seurata muutoksia palveluissa valtakunnan tasolla. Paikallisella tasolla opetuksen ja koulutuksen järjestäjä vastaa siitä, että opiskeluhuollon toteuttamista, arviointia ja kehittämistä varten laaditaan opiskeluhuoltosuunnitelmat koulutusmuodoittain (ks. liitteet 1, 2, 3 ja 4), ja että niiden toteutumista seurataan ja arvioidaan. Opiskeluhuoltosuunnitelmissa kuvataan yhteisöllisen opiskeluhuollon tavoitteet, tarkoitus ja toiminta oppilaitoksissa. Opiskeluhuoltosuunnitelmiin sisältyy opiskeluhuollon omavalvontasuunnitelma tarkastuslistoineen, ks. liite 4.

Opiskeluhuollon toteuttaminen perustuu opiskeluhuoltoa ohjaavaan ajantasaiseen lainsäädäntöön, opetushallituksen julkaisemiin ja 1.8.2023 voimaan tuleviin opiskeluhuoltoa koskeviin perusopetuksen uudistettuihin perusteisiin sekä opiskeluhuoltoa ohjaaviin suosituksiin ja ohjeistuksiin. Keskeisiä opiskeluhuoltoa ja opiskeluhuollon ohjausryhmän toimintaa ohjaavia lakeja ovat oppilas- ja opiskelijahuoltolaki, terveydenhuoltolaki, asetus neuvolatoiminnasta, koulu- ja opiskeluterveydenhuollosta sekä lasten ja nuorten ehkäisevästä suun terveydenhuollosta, perusopetuslaki, lastensuojelulaki, sosiaalihuoltolaki, laki potilaan asemasta ja oikeuksista sekä tietosuojalaki. Keskeisiä valtakunnallisia opiskeluhuollollisia tiedonkeruun menetelmiä ovat mm. OPA- ja Kouluterveyskyselyt, TEA-tiedonkeruu, Move!-testit sekä oppilaitosten terveellisyyden, turvallisuuden ja hyvinvoinnin tarkastuksin. Lisäksi oppilaiden, opiskelijoiden ja oppilaitosten hyvinvointia sekä opiskeluhuollon toteutumista tarkastellaan paikallisesti käytetyin suunnitelmallisin ja systemaattisin kyselyin, kartoituksin sekä tiedonkeruu- ja arviointimenetelmin, esim. kiusaamiskyselyt, hyvinvointibarometrit sekä koulupoissaolojen seuranta- ja tilastotiedon keruu. Näiden erilaisten tiedonkeruumenetelmien avulla saatua hyvinvointitietoa voidaan hyödyntää opiskeluhuollon suunnittelemiseksi ja kehittämiseksi osana opiskeluhuollon ohjausryhmän toimintaa.

## Opiskeluhuollon ohjausryhmän vuosikellon mukainen toiminta

Opiskeluhuollon ohjausryhmä linjaa ja yhdenmukaistaa opiskeluhuollon käytänteitä Jämsän esi- ja perusopetuksessa sekä lukiokoulutuksessa. Ohjausryhmä kokoontuu ja toimii opiskeluhuollon ohjausryhmän vuosikellon mukaisesti. Ryhmä kokoontuu n. 4–6 kertaa/lukuvuodessa. Opiskeluhuollon ohjausryhmän vuosikellossa kuvataan ja tarkennetaan ryhmän lukuvuosittaista toimintaa.

## Ohjausryhmän vuosikellotaulukko

|  |  |  |  |
| --- | --- | --- | --- |
| **Kuukausi/Lv.** | **Hyvinvointiteema** | **Sisältö ja tiedonkeruu** | **Kokoukset** |
| Elokuu | Yhteisöllisyys |  |  |
| Syyskuu | Vuorovaikutus ja kaveritaidot | * Ryhmän järjestäytyminen * Edellisen lukuvuoden arviointi (sis. omavalvonnan tarkastuslistat ennalta täytettäväksi ryhmän jäsenille) * Tavoitteet ja suunnitelma alkaneelle lukuvuodelle sekä kokousajankohdista sopiminen (kirjataan vuosikelloon) * Oppilaitosten terveellisyyden, turvallisuuden ja hyvinvoinnin tarkastukset 3 v. välein: tilanne, tarkastusten ajankohdat, tarkastukseen osallistuvat tahot * Koulupoissaolot; seurannan arviointi ja suunnittelu (edellisen vuoden poissaolotilasto lähtötilanteena) * Koulukiusaaminen; edellisen lukuvuoden raportointi, toimenpiteet käynnissä olevalle lukuvuodelle * Move! -testit; toteutetaan vuosittain perusopetuksen 5. ja 8. luokilla, toteutus peruskouluissa syyslukukauden aikana | Kokouspvm. |
| Lokakuu | Mielen hyvinvointi ja arjen taidot |  |  |
| Marraskuu | Terveys ja hyvinvointi | * OPA-tiedonkeruun tulokset; perusopetus ja 2. aste, joka 2. vuosi, (parilliset vuodet) * Kouluterveyskyselyjen tulokset; perusopetuksen 4.–5. ja 8.–9. luokat sekä 2. asteen opiskelijat joka 2. vuosi (parittomat vuodet) * TEA-tiedonkeruu; joka 2. vuosi loka-joulukuussa (peruskoulut parittomina vuosina, 2. aste parillisina vuosina) * Koulupoissaolot; tilanne kuntatasolla/koulukohtaisesti/luokka-asteisesti syysloman jälkeen, syyslukukauden kokonaistilasto | Kokouspvm. |
| Joulukuu | Itsetunto ja itsetuntemus |  |  |
| Tammikuu | Tasa-arvo ja yhdenvertaisuus |  |  |
| Helmikuu | Media ja hyvinvointi | * Move! -tulokset; perusopetuksen 5. ja 8. luokat, tulokset julkaistaan loppuvuodesta, toteutetaan vuosittain * OPA-tiedonkeruu; perusopetus ja 2. aste, joka 2. vuosi (parilliset vuodet) * Kouluterveyskyselyt; perusopetuksen 4.–5. ja 8.–9. luokkien oppilaille sekä 2. asteen opiskelijoille maalis-huhtikuussa, joka 2. vuosi (parittomat vuodet) * Koulupoissaolot; koulunkäynnin tuen näkökulmat ja nivelvaiheiden ennakointi koulupudokkuuden näkökulmasta | Kokouspvm. |
| Maaliskuu | Tunnetaidot |  |  |
| Huhtikuu | Empatia ja myötätunto | * Tea-viisari; TEA-tiedonkeruun tulokset huhti-toukokuussa * Koulupoissaolot; lukuvuositilasto (koulu- ja luokka-astekohtaiset tarkastelut seuraavan lukuvuoden suunnittelun tueksi * Omavalvonta * Arviointi | Kokouspvm. |
| Toukokuu | Unelmat ja haaveet |  |  |

## Liitteet

Liite 1. [Esiopetuksen opiskeluhuoltosuunnitelma](https://jamsa10.oncloudos.com/kokous/2023283-3-15154.PDF)

Liite 2. [Perusopetuksen ja perusopetukseen valmistavan opetuksen opiskeluhuoltosuunnitelma](https://jamsa10.oncloudos.com/kokous/2023283-3-15153.PDF)

Liite 3. [Lukion opiskeluhuoltosuunnitelma](https://jamsa10.oncloudos.com/kokous/2023283-3-15199.PDF)

Liite 4. [Jämsän Kristillisen Kansanopiston opiskeluhuoltosuunnitelma](https://www.jamsanopisto.fi/opistovuosi-2/oppilashuoltotyo/)

Liite 5. [Opiskeluhuollon omavalvontasuunnitelma ja tarkastuslistat](https://peda.net/jamsa/oppilashuolto2/lomakkeet/opiskeluhuollon-lomakkeita/opiskeluhuollon-omavalvontasuunnitelma-ja-tarkastuslistat-ja:file/download/41e4c96685f7e4001fe02e5fa35506cdf008cdcc/Opiskeluhuollon%20omavalvontasuunnitelma%20ja%20tarkastuslistat%20J%C3%A4ms%C3%A4.pdf)

Liite 6. [Jämsän perusopetuksen ja perusopetukseen valmistavan opetuksen lääkehoitosuunnitelma](https://peda.net/jamsa/oppilashuolto2/opiskeluhuollon-suunnitelmat/opetuksen-ja-koulutuksen-jarjestajakohtaiset-opiskeluhuoltos/jamsan-perusopetuksen-laakehoitosuunnitelma-2023.pdf:file/download/7746f22b124a9de857db9adddf4cd740b83b6755/J%C3%A4ms%C3%A4n%20perusopetuksen%20l%C3%A4%C3%A4kehoitosuunnitelma%202023.pdf)

Liite 7. [Jämsän varhaiskasvatuksen ja esiopetuksen lääkehoitosuunnitelma](https://peda.net/jamsa/oppilashuolto2/opiskeluhuollon-suunnitelmat/yhteiset-suunnitelmat/jamsan-varhaiskasvatuksen-ja-esiopetuksen-laakehoitosuunnite:file/download/dabaee51ad87e5c85702a7a91295e7e689aa0815/J%C3%A4ms%C3%A4n%20varhaiskasvatuksen%20ja%20esiopetuksen%20l%C3%A4%C3%A4kehoitosuunnitelma.pdf)